Fra Garstad går Bergsnovveien ca. 6,5 km sørvestover til Bergsnov, som var hjemgården til lensmann og stortingsmann Peder Anzjøn. alt=Vågsenget bygdetun|venstre|miniatyr|Vågsenget bygdetun Ca. 1,5 km før Bergsnov ligger et veidele på Bergsnovveien, der Vågsengveien fortsetter sørvestover ca 1 km til Vågsenget bygdetun. Vågsenget var barndomsheimen til Paul Woxeng (1883-1967), en pioner når det gjelder museumsdrift i Norge. I 1919, etter et opphold i USA, grunnla han et privat museum, Woxengs Samlinger, med over 3.000 gjenstander. I 1932 bygde han et eget hus til sin samling av gamle bruksting bak våningshuset på Vågsenget.